ROWEN RANNA: "My momentum het my oor die doellyn gedra" | fiekie7.co.za
July 2, 2018	7	By Shafiek Mouton
2 Julie 2018 23h21
ROSES United het Saterdag sy derby teen Hillcrest United op Newton Park met 26-22 gewen. Hillies was rustyd met 10-5 voor.
Die mees opspraakwekkende oomblik van die wedstryd het in die tweede helfte gekom toe Rowen Ranna, regtervleuel van Roses, na 'n kraglopie gaan druk het. Menige Hillies ondersteuners was egter warm onder die kraag oor die toekenning van die drie aangesien hulle gevoel het dat Ranna die bal kort van die doellyn geplaas het.
Verskeie fotos van die insident het gister op Facebook die rondte gedoen en talle opinies is uit verskillende oorde hieroor gelig. Roswall de Vries, bekende gemeenskapsfotograaf van Wellington, het die volgende op sy muur geplaas.
MOET MY NIE KRUISIG NIE… X MANET n FOTOGRAAF EN (ON)GELUKKIG WAS EK OP DIE REGTE PLEK OP DIE REGTE TYD… OORDEEL MAAR…
Posted by Roswall Ross De Vries on Sunday, 1 July 2018
Terence Minnaar, wat die wedstryd vanaf 'n bakkie aan die Newton – Bos kant van die veld gekyk het, is dit eens dat dit nie 'n drie was nie. "Die speler het die bal kort gedruk en dit toe probeer oorstoot. Hy het egter geen momentum gehad nie so in my opinie is dit nie 'n drie nie. Ek is ook neutraal en ondersteun nie 'n spesifieke span nie en omdat die veld so vol was en ek bietjie laat, moes ek noodgedwonge 'n ander "pawiljoen" kry om die game vanaf te kyk. Dit was egter die perfekte plek om die spesifieke insident vanaf te sien."
Terence Minnaar (links) het sake fyn dopgehou. Foto: Denshir de Koker
Martyn Mulder van Brakkies Sport Fotos het Sondag 'n reeks fotos van die insident op die populere Boland Klubrugby Facebook – blad geplaas en dit het omtrent reaksie ontlok. Op Mulder se foto hieronder blyk dit ook asof Ranna wel kort is. Nog 'n fotograaf, Denshir de Koker, is egter op dieselfde foto te sien in die agtergrond (langs die lynregter) waar hy ook 'n foto van die drie neem.
TRY OR NO TRY? Die Ranna drie vanuit Mulder se hoek met De Koker duidelik in die agtergrond te sien. Foto: Brakkies Sport Fotos
Op De Koker se foto lyk dit egter of Ranna wel oor die lyn is. Mulder kan ook op hierdie foto gesien word terwyl hy sy reeks fotos van die drie in die agtergrond neem.
TRY OR NO TRY: Ranna kuier agter die doellyn met Perciville Koopman en kie wat moedig probeer om die drie te verhoed. Foto: Denshir de Koker
Volgens "The Punisher", soos Ranna bekend staan, is daar geen twyfel dat dit wel 'n wettige drie was nie. Hy het die volgende te sê gehad toe hy oor die drie gepols is.
* Laat weet gerus wat u opinie oor die drie is in die kommentaar seksie.
TagsHillcrest United Roses United Rowen Ranna
Lol Shafiek ek wou nie graag kommentaar lewer oor die insident nie want ek was nie naby die aksie nie dus kon ek nie self sien nie. Die fotos wat ek sien wys my dat dit wel nie n drie is nie. The Punisher is n briljante speler en die drie is toegeken en daar nie iemand anders vir wie ek daardie "wen" drie sou gee as vir hom nie. Die eindfluitjie het geblaas en al is my hartjie weereens gebreek is ek alweer reg vir komende Saterdag se stryd teen Hamlets. Reg om hulle te gaan "punish" vir die verloor teen Roses.
Waardeer altyd jou comments Fiona!
Geniet net my rugby…neutral.. rugby was nogal leke in die reen hoop net almal het vrede gemaak met Rose's se wen…more almal weer friende tot die next 1.Laat rugby seevier in Wax n almal herenig
Great comment Ashley!
Wat obvious vd sogenaamde foto evidence is, is dat 'n foto slegs 'n statiese beeld van 'n oomblik weerspieel. En met reg kan die speler se weergawe vd drie nie in twyfel getrek word. Video evidence sal meer conclusive gewees het. Ek is nie convince dus nie suurdruiwe. Btw, het julle gesien hoe die een speler die ander op die kop trap? (Rooikaart offence)
Die speler is wel oor die doellyn, Maar die Bal nie en dit lyk of sy momentum lankal gestop was deur defence. So hy het nie die Kans gehad om Bal te plaas soos reelboek se nie. Wen is n wen no matter what maar steeds kan mens nie verby die verkeerd kyk nie.